Euroala jätkabvõla kuhjamist
Kuigi euroalal kuuleb aina mantrat, et võlakoormus on liiga kõrge, räägivad teod millestki muust kui vähem võlgu elamisest.
Värsked Eurostati numbrid näitavad, et euroala 17 riigi võlg kasvas esimese kvartali lõpuks 8,75 triljonile eurole võrreldes neljanda kvartali 8,6 triljoniga ja aastataguse 8,34 triljoniga.
ELi võlg kasvas selle aasta esimese kolme kuuga 11,11 triljonile eurole võrreldes kvartal varasema 11,01 triljoniga või aastataguse 10,67 triljoniga.
Euroala võla suhe SKPsse kasvas rekordilisele 92,2 protsendile. Mullu neljandas kvartalis oli see 90,6% ja aasta tagasi 88,2%.
Kõrgeim on võlakoormus Kreekas, kus see ei ole kahanenud, vaid ikka kasvanud. See kerkis mulluselt 136,5 protsendilt SKPsse 160,5 protsendile. Teisel kohal on Itaalia, kus võla suhe SKPsse on 130,3%.